作者：梁明夫
词牌/韵律：贺新郎

paragraphs: 万里朝天去。
见浔阳江上，风引仙舟淮浦。
到得玉阶方寸地，历历苍生辛苦。
要尽活、江南一路。
昼绣归来沾御渥，听邦人、箫鼓迎初度。
龟与鹤，亦掀舞。
前身定是磻溪吕。
笑当时、八十始卜，非熊非虎。
试数行年逢革卦，革命正逢汤武。
真千载、风云会遇。
拟向庐山招五老，诣道山、同献蓬莱赋。
仍剪菊，荐秋露。